Diari Oficial de la Generalitat Valenciana


Sumari del DOGV 5430, del 17-01-2007 (2007/37)

ORDRE de 26 de desembre 2006, de la Conselleria d'Economia, Hisenda i Ocupació, per la qual es convoquen subvencions destinades a les corporacions locals en el marc del Pla de Manteniment dels Servicis Públics en les zones d'interior per a l'exercici 2007.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5430

Data del DOGV
:   17-01-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/37


Data del document
:   26-12-2006

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * inserció professional
    * suport econòmic
    * ajuda a l'ocupació
    * administració local
    * ajuda pública

La Generalitat promou des de fa temps l'equilibri, la cohesió i el desenvolupament de les nostres comarques d'interior. A fi d'aprofundir en aquest propòsit, el Consell va presentar un Pla de Revitalització de les Comarques d'Interior de la Comunitat Valenciana 2004-2011. El Pla s'ha elaborat des d'una perspectiva global i vertebradora de totes les actuacions que duguen a terme les conselleries. D'aquesta manera, la Comunitat Valenciana es fa ressò de les polítiques d'acció territorial propugnades per la Unió Europea, amb la qual cosa es fan realitat els principis de solidaritat i d'equitat territorial.  
Entre aquestes actuacions es troben les que tenen com a finalitat el manteniment de l'ocupació en les zones d'interior, a fi de pal·liar ritmes demogràfics recessius i les menors taxes d'activitat econòmica. Al mateix temps, també es planteja com a objectiu el manteniment dels servicis públics bàsics.  
Des d'aquesta perspectiva i a fi d'articular mesures que responguen a la realitat de cada territori i de complementar les accions que s'han posat en marxa a través dels distints programes d'ocupació pública d'interés general i social (EMCORP) i mediambiental (PAMER), així com amb la potenciació de la Xarxa d'Agents d'Ocupació i Desenvolupament Local, la present convocatòria pretén desenvolupar un any més un programa prioritari d'ajudes a la creació d'ocupació i de manteniment de servicis d'interés general, dirigit específicament a zones d'interior.  
La present convocatòria de subvencions, pretén complir els compromisos derivats de la revisió del Pacte Valencià pel Creixement i l'Ocupació 2001-2006 (PAVACE).  
En virtut d'això, fent ús de les facultats conferides per l'article 35.e) de la Llei 5/1983, de 30 de novembre, de Govern Valencià, i d'acord amb el que estableix el Decret 112/2003, d'11 de juliol, pel qual s'aprova el Reglament Orgànic i Funcional de la Conselleria d'Economia, Hisenda i Ocupació.  
ORDENE  
Article 1. Objecte i àmbit  
1. La present ordre té com a objecte promoure la generació d'ocupació d'interés general i social mitjançant la concessió d'ajudes i subvencions a càrrec dels pressupostos del SERVEF, organisme autònom de la Generalitat, d'acord amb els principis d'objectivitat, concurrència i publicitat, i garantir així la transparència de les actuacions administratives.  
2. En concret, seran objecte de les subvencions regulades en la present ordre la contractació de treballadors desocupats per a l'execució d'obres i/o servicis d'interés general i social en l'àmbit de la col·laboració amb les entitats descrites en l'article 2.   
Les actuacions que cal realitzar en les zones d'interior, sobre la base de la col·laboració entre el SERVEF i les entitats sol·licitants, seran les que tinguen com a objectiu prioritari aconseguir que hi haja una dotació suficient de servicis públics bàsics i la realització d'obres i servicis d'interés social.  
Article 2. Beneficiaris de les subvencions  
1. Podran ser beneficiaris de les subvencions previstes en aquesta ordre les corporacions locals o entitats que en depenguen corresponents als municipis d'interior relacionats en l'annex que, gaudint de capacitat tècnica i de gestió suficients per a l'execució del corresponent projecte contracten treballadors desocupats per a l'execució d'obres o prestació de servicis considerats d'interés general i social, fomentant l'activitat en sectors de l'àmbit local en què es detecten noves necessitats encara no satisfetes.  
2. Per a obtenir la condició de beneficiari de subvencions públiques, les entitats que concórreguen a la convocatòria no podran estar sotmeses a les prohibicions que s'estableixen en l'article 13, apartats 2 i 3 de la LGS.   
Article 3. Obligacions dels beneficiaris  
Amb independència de les obligacions específiques previstes en cada resolució de concessió, són exigibles les obligacions genèriques següents:  
a) Realitzar l'activitat o adoptar el comportament que fonamente la concessió de la subvenció en la forma i els terminis establits.  
b) Justificar davant de l'òrgan concedent la realització de l'activitat o l'adopció del comportament, així com el compliment dels requisits i les condicions que determinen la concessió o el gaudi d'aquesta.  
c) Comunicar a l'òrgan concedent l'obtenció d'altres subvencions o ajudes per a la mateixa finalitat, procedents de qualsevol administració, ens públic o privat, així com qualsevol alteració de les condicions tingudes en compte per a la concessió de la subvenció que puguen donar lloc a la modificació de la resolució de concessió.  
d) Facilitar totes les dades i la informació, en qüestions relacionades amb les subvencions concedides, que els siguen requerides pel SERVEF.  
e) Sotmetre's a les actuacions de control financer de la Intervenció General de la Generalitat, i, si és el cas, dels òrgans competents del Fons Social Europeu en relació amb les subvencions concedides.  
f) Obligació, si és el cas, de justificar la subvenció de l'any anterior.  
g) Adoptar les mesures necessàries per a donar l'adequada publicitat del caràcter públic de les actuacions i del finançament del programa d'acord amb el que disposa el Reglament de la Comissió 1.159/2000, de 30 de maig (DOCE L 130, de 31 de maig de 2000), sobre informació i publicació de les intervencions cofinançades pels Fons Estructurals.  
h) Si és el cas, les altres obligacions previstes en l'article 14.1 de la Llei 38/2003, de 17 de novembre, General de Subvencions, que no hagen sigut citades expressament i de conformitat amb el que estableix l'article 13 de l'esmentada llei.  
Article 4. Requisits i criteris per a la selecció de les obres i servicis  
1. Les obres i servicis a realitzar, sobre la base de la col·laboració entre el SERVEF i les entitats sol·licitants, hauran de complir els requisits següents:  
a) Que es tracte d'obres i servicis d'interés general i social i siguen competència de les corporacions locals, incloses aquelles obres i servicis que es realitzen sobre béns immobles que posen les entitats sol·licitants a disposició del SERVEF.  
b) Que siguen executats per les entitats sol·licitants en règim d'administració directa.  
c) Que la duració dels projectes no supere els nou mesos des de la data d'inici.  
d) Que en l'execució o la prestació s'afavorisca la formació i la pràctica professionals dels desocupats.  
e) Que el percentatge mínim de treballadors desocupats a ocupar en la realització de l'obra o servici siga del 75%.  
f) Que les obres i servicis es puguen executar totalment dins de l'any natural de l'exercici pressupostari.   
g) Que l'entitat sol·licitant de la subvenció dispose d'assignació pressupostària suficient per a fer-se càrrec de les partides pressupostàries no subvencionades pel SERVEF per a la realització de l'obra o servici de què es tracte, la qual cosa s'acreditarà mitjançant el corresponent certificat de l'entitat.  
h) Que, en el cas que les obres o servicis siguen executats en una zona o localitat amb cicles d'ocupació estacional, siguen realitzades preferentment en períodes de baix nivell de contractació.  
2. D'entre les obres i servicis que complisquen els requisits de l'apartat anterior, es donarà preferència a:  
a) Les que sent de major interés general i social es realitzen preferentment en alguna de les activitats següents:  
- Servicis d'utilitat col·lectiva, com ara millora de l'habitatge, revaloració d'espais públics urbans, transports col·lectius, comerços de proximitat, així com activitats que afecten la gestió de residus, gestió d'aigües, protecció i manteniment de zones naturals així com les que incidisquen directament o indirectament en el control de l'energia.  
- Servicis d'oci i culturals, com ara promoció del turisme, desenvolupament cultural local, promoció de l'esport i sector audiovisual.  
- Servicis personalitzats de caràcter quotidià, com ara atenció de xiquets, prestació de servicis a domicili a persones incapacitades o majors, ajuda a joves en dificultat i amb desarrelament social.  
b) Els projectes que, en la realització, permeten la creació d'un nombre més gran de llocs de treball i hi donen suport.  
c) Els que acrediten un major nivell d'inserció laboral, bé mitjançant la incorporació directa dels treballadors a l'entitat sol·licitant a la finalització del projecte o en el termini que s'acorde entre el SERVEF i l'entitat sol·licitant o qualsevol altra fórmula de previsió d'inserció laboral que, sent objectivable, es considere suficient pel SERVEF.  
d) Projectes que compten, si és el cas, amb el finançament de les entitats sol·licitants per a realitzar accions complementàries que milloren l'eficàcia d'aquest programa, tenint en compte l'esforç inversor per a cada supòsit.  
3. La Comissió de Valoració analitzarà les sol·licituds rebudes, per a repartir les ajudes entre les distintes entitats sol·licitants, atenent els criteris de preferència fixats en l'apartat anterior; a aquests efectes i mitjançant una instrucció de la directora general del SERVEF es considerarà, a més, el nivell i l'evolució de la desocupació dels municipis i de factors demogràfics de manera que s'afavorisca el manteniment de la població, així com les circumstàncies derivades d'aspectes estacionals o conjunturals quan siga aconsellable. Es donarà publicitat de la instrucció de la directora general, a través de la pàgina web del SERVEF.  
Article 5. Requisits dels treballadors a contractar  
1. Els treballadors contractats hauran de ser desocupats inscrits com a tals en els centres SERVEF d'Ocupació de la Generalitat. Prèviament a la contractació dels treballadors, els beneficiaris sol·licitaran una oferta d'ocupació al centre SERVEF corresponent.  
2. Les entitats beneficiàries contractaran els treballadors d'entre els facilitats pel centre SERVEF d'Ocupació utilitzant, preferentment, modalitats de contractació que permeten un major volum de contractes i de treballadors, sempre que aquestes fórmules no impossibiliten o dificulten la realització del projecte.   
3. En el supòsit de baixa d'algun dels treballadors contractats amb anterioritat a la finalització de l'obra o servici, es podrà substituir per un altre treballador, en el termini d'un mes, d'entre els enviats inicialment pel centre SERVEF d'Ocupació. Si entre els enviats no quedaren treballadors, s'aplicarà el procediment dels paràgrafs 1 i 2 d'aquest article. Aquesta circumstància haurà de ser comunicada a l'òrgan que va concedir la subvenció.  
Article 6. Criteris per a la selecció de treballadors   
1. Els treballadors objecte de les contractacions regulades en aquesta ordre que reunisquen els requisits establits en l'article 5 d'aquesta, se seleccionaran tenint en compte els criteris següents:  
a) Major adequació al lloc de treball oferit.  
b) Condició de discapacitat del demandant d'ocupació, tenint en compte el contingut de la Llei 11/2003, de 10 d'abril, de la Generalitat, sobre l'Estatut de les Persones amb Discapacitat.  
c) Nivell de protecció per desocupació dels possibles beneficiaris.  
d) Existència de responsabilitats familiars, entenent per això que el treballador desocupat que es contracta tinga a càrrec seu el cònjuge, fills menors de vint-i-sis anys o majors discapacitats o menors acollits.  
e) La condició de dona i l'edat d'acord amb els criteris establits en el Pla Nacional d'Acció per a l'Ocupació.  
2. D'entre els col·lectius esmentats tindran preferència els aturats de llarga duració, i els amenaçats de desocupació de llarga duració.  
3. Els criteris esmentats s'aplicaran d'acord amb la forma i el procediment que es determine, si és el cas, per una resolució de la directora general del SERVEF, amb la consulta prèvia amb l'òrgan de participació institucional dels agents socials més representatius.  
Article 7. Destinació i quantia de les subvencions   
1. Les subvencions a atorgar es destinaran al finançament dels costos salarials dels treballadors que, reunint els requisits fixats en aquesta norma, siguen contractats per a l'execució de les obres o servicis d'interés general i social, d'acord amb el que estableixen els articles 5 i 6 d'aquesta ordre.  
2. La quantia de la subvenció a percebre per les entitats locals sol·licitants serà determinada pel SERVEF en la resolució d'atorgament en funció del nombre de desocupats que aquesta contracte, i serà destinada a sufragar els costos salarials totals, inclosa la cotització empresarial a la Seguretat Social per tots els conceptes en la mateixa quantitat que la fixada per al salari segons el conveni col·lectiu vigent en la data de presentació de la sol·licitud, llevat que aquest haja sigut revisat en el termini que hi ha entre la sol·licitud i l'aprovació de l'ajuda, i en l'esmentada revisió s'establisca el caràcter retroactiu d'aquest.  
3. En cap cas l'import de la subvenció podrà superar els costos salarials.  
Article 8. Forma i termini de presentació de sol·licituds  
1. Les sol·licituds per a l'obtenció de les ajudes regulades en la present ordre hauran de dirigir-se al Servici Valencià d'Ocupació i Formació (SERVEF), es formalitzaran en model d'imprés normalitzat i podran ser presentades en les corresponents direccions territorials d'Ocupació del SERVEF, o en qualsevol altra de les formes establides en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, inclosa, si és el cas, la presentació a través del corresponent registre telemàtic, d'acord amb l'article 38.9 de l'esmentada llei, l'article 7.1 del Decret 18/2004, de 13 de febrer, del Consell de la Generalitat, de Creació del Registre Telemàtic de la Generalitat i l'Ordre de 9 de maig de 2005, de la Conselleria d'Economia Hisenda i Ocupació, (DOGV de 25/5/2005), que regula el procediment de tramitació telemàtica de sol·licituds de subvencions i presentació de documentació en l'àmbit competencial del Servici Valencià d'Ocupació i Formació.  
2. Quan la sol·licitud no s'acompanye de la documentació que s'estableix en l'article 9 de la present ordre o no reunisca els requisits que d'acord amb aquesta resulten exigibles, de conformitat amb el que preveu l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, es requerirà l'entitat sol·licitant perquè en el termini de deu dies esmene la falta o acompanye els documents preceptius, amb indicació que, si no ho fera així, es considerarà que desisteix de la seua petició, amb una resolució prèvia que haurà de ser dictada en els termes que preveu l'article 42 de l'esmentada llei.  
3. El termini per a la presentació de sol·licituds serà de 30 dies naturals a comptar des de l'endemà de la publicació de la present ordre en el Diari Oficial de la Generalitat.  
Article 9. Documentació complementària   
Les sol·licituds presentades d'acord amb el que estableix l'article 8 d'aquesta ordre, que hauran d'estar firmades pel representant legal de l'organisme o l'entitat, hauran d'anar acompanyades, amb caràcter general, amb la documentació següent:  
1. Memòria de l'actuació que calga realitzar, que haurà de reunir, en tot cas, els requisits establits en la present ordre. En els supòsits de realització d'obres, aquesta memòria s'acompanyarà amb el projecte i els plànols quan el tipus d'obra així ho exigisca.  
La memòria que han de presentar les entitats sol·licitants arreplegarà, almenys, els aspectes següents:  
a) Denominació concreta de l'obra o el servici i la localització d'aquesta.  
b) Nombre de treballadors a ocupar procedents de la situació de desocupació i percentatge que representa sobre el total dels treballadors a ocupar en l'execució de l'obra o servici.  
c) Cost total pressupostat de l'obra o servici.  
d) Cost total pressupostat de la mà d'obra de treballadors desocupats.  
e) Dates previstes per al començament i la terminació de l'obra o del servici.  
f) Subvenció que se sol·licita al SERVEF.  
g) Nombre de llocs de treball permanents que es crearan amb l'execució de l'obra o del servici i justificació d'això.  
h) Grau en què afavoreix la formació i pràctica professional dels treballadors.  
i) Modalitats de contractació i nombre de treballadors afectats per cada modalitat.  
2. Dades de domiciliació bancària segons model facilitat a aquest efecte (Fitxa de Manteniment de Tercers), excepte si s'ha presentat amb anterioritat davant del SERVEF i no hi ha hagut variació; en aquest cas s'indicarà el compte en què es practicarà l'ingrés.  
3. Certificat de l'òrgan competent de l'entitat sol·licitant de l'aprovació del projecte de l'obra o el servici per al qual se sol·licita la subvenció.  
4 Certificat del secretari de la corporació local o òrgan equivalent en què conste la disposició de finançament per a les partides pressupostàries que han de ser finançades per la corporació.  
5. Declaració responsable del representant legal de l'entitat sol·licitant que aquesta no es troba sotmesa a les prohibicions per a obtenir la condició de beneficiari de subvencions establides en l'article 13, apartats 2 i 3 de la LGS.   
Article 10. Instrucció i procediment de concessió  
1. La concessió de les ajudes es realitzarà mitjançant concurrència competitiva, entenent per això la que, imputada a un mateix crèdit pressupostari, contempla una eventual pluralitat de sol·licituds i la comparació, en un únic procediment, de les sol·licituds entre si, d'acord amb els criteris establits en la present convocatòria, estimant les sol·licituds a què s'haja atorgat major valoració fins que s'extingisca el crèdit pressupostari.  
2. Rebudes les sol·licituds i instruït l'expedient per les direccions territorials d'Ocupació del SERVEF, s'elaborarà una proposta sobre la selecció d'obres i servicis, que serà remesa perquè l'analitze la Comissió de Valoració, la qual, atenent els criteris i requisits establits per a les ajudes arreplegades en la present ordre, i d'acord amb la disponibilitat pressupostària, alçarà acta en què es determinaran els projectes seleccionats, així com l'import de l'ajuda que individualment s'ha assignat a cada un. La proposta de concessió es formularà a l'òrgan concedent a través dels directors territorials d'Ocupació.  
3. La Comissió de Valoració esmentada en el punt anterior estarà formada per cinc membres amb la composició següent:   
- President, el cap de l'Àrea de Foment d'Ocupació o la persona en qui delegue.  
- Quatre vocals: un per cada servici territorial de Foment d'Ocupació i un cap de servici de l'Àrea de Foment d'Ocupació, que actuarà com a secretari, o les persones en les quals aquests deleguen.  
4. Aquesta Comissió de Valoració, en tant que òrgan col·legiat, s'ajustarà en el funcionament al règim establit en els articles 22 a 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Aquest òrgan podrà ser assessorat per experts externs al SERVEF.  
5. L'òrgan competent per a la tramitació de les sol·licituds podrà demanar dels interessats l'aportació addicional d'altres documents o dades aclaridores que considere necessaris per a resoldre sobre la sol·licitud presentada.  
6. Serà requisit per a la concessió de les subvencions i per al pagament d'aquestes que els beneficiaris o entitats col·laboradores no siguen deutors per resolució ferma de procedència de reintegrament en els termes establits en l'article 21 del Reial Decret 887/2006.  
Article 11. Resolució i recursos  
1. La competència per a conéixer i resoldre sobre les sol·licituds formulades correspon a la directora general del SERVEF o a l'òrgan en què delegue.  
2. El termini màxim per a resoldre i notificar la resolució procedent serà de sis mesos a comptar des de la publicació de la resolució de la secretària autonòmica d'Ocupació, directora general del SERVEF, per la qual es dóna publicitat a les línies de crèdit i a l'import global màxim destinat a la concessió d'ajudes previstes en la present disposició.  
3. Transcorregut el termini anterior sense que s'haja dictat i notificat resolució expressa, s'entendrà desestimada la pretensió per silenci administratiu, de conformitat amb el que preveu l'article 44.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per Llei 4/1999, de 13 de gener, en relació amb el que disposa l'article 55 de la Llei 9/2001, de 27 de desembre, de Mesures Fiscals, de Gestió Administrativa i d'Organització de la Generalitat; i això sense perjuí que subsistisca l'obligació legal de resoldre sobre la petició formulada.  
4. Quan l'import de la proposta provisional de la subvenció siga inferior al que figura en la sol·licitud presentada, es podrà instar el beneficiari a la reformulació de la sol·licitud per a ajustar els compromisos i les condicions a la subvenció atorgable.  
5. La resolució de concessió de les ajudes fixarà expressament la quantia concedida i incorporarà, si és el cas, les condicions, obligacions i determinacions accessòries a què haja de subjectar-se l'entitat beneficiària d'aquesta, i serà notificada als interessats en els termes que preveu l'article 58 de la Llei 30/1992, abans mencionada.  
6. Si després de la resolució de les ajudes i una vegada esgotada la dotació inicial, es produïren minoracions en les ajudes concedides com a conseqüència de l'alteració de les circumstàncies dels projectes aprovats, l'incompliment de les condicions i els terminis establits en la resolució o altres circumstàncies, i es generara per això un crèdit disponible, aquest crèdit podrà ser utilitzat per a la mateixa línia en aquelles sol·licituds que, complint tots els requisits, van ser valorades positivament i no van poder ser ateses per falta de disponibilitat pressupostària.   
7. Les resolucions que es dicten a l'empara de la present ordre esgotaran la via administrativa, i contra aquestes podrà interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació de la resolució, sense perjuí de la possibilitat que els interessats puguen exercir-ne, si és el cas, qualsevol altre que consideren procedent.   
Quan l'administració local interessada interpose un recurs contenciós administratiu, podrà efectuar un requeriment previ, davant de l'òrgan competent, en el termini de dos mesos que es computaran a partir de l'endemà de la notificació. Tot això, d'acord amb el que estableixen els articles 10.1.a), 44 i 46.1 i 46.6 de la Llei 29/1998, de 13 de juliol, Reguladora de la Jurisdicció Contenciosa Administrativa.   
8. En el cas de desestimació per silenci administratiu podrà interposar-se idèntic recurs en el termini de sis mesos a comptar des que haguera finalitzat el termini que, per a dictar i notificar la resolució expressa, que es menciona en l'apartat 2 d'aquest article, de conformitat amb el que preveu l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.   
Article 12. Resolució de pagament i resolució d'incidències  
L'òrgan competent per a efectuar el reconeixement d'obligacions i la proposta de pagament de la subvenció així com per a resoldre les incidències que es produïsquen després de la concessió de les ajudes, serà el director territorial d'Ocupació, per delegació de la directora general del SERVEF.   
Article 13. Inici de les obres o servicis  
El començament de l'obra o servici s'acreditarà mitjançant la presentació per l'entitat beneficiària del document de certificat d'inici firmat pel secretari de l'ajuntament o òrgan equivalent, en model normalitzat, davant de la direcció territorial d'Ocupació corresponent, en el termini de 30 dies des de la data d'inici efectiva, sense sobrepassar la data màxima establida en l'article 14.   
Article 14. Liquidació i termini de justificació de la subvenció  
1. Rebut el certificat d'inici previst en l'article anterior, el SERVEF transferirà a l'entitat beneficiària corresponent una quantitat equivalent al 40% del total de la subvenció atorgada.  
2. El 60% restant es transferirà quan l'entitat beneficiària haja justificat la totalitat de les despeses efectivament realitzades en concepte de salaris i Seguretat Social, d'acord amb el que estableix l'article 15 de la present ordre.  
3. L'esmentat percentatge de bestreta podrà variar en funció dels límits màxims que autoritze la Llei de Pressupostos de la Generalitat.  
4. La justificació de la subvenció haurà de realitzar-se en el termini que especifique la resolució de concessió i, com a màxim, fins al 20 de novembre de 2007.   
Article 15. Finalització de les obres i servicis  
Finalitzada l'obra o servici, en el termini màxim de dos mesos, l'entitat beneficiària haurà de justificar la subvenció concedida a la direcció territorial d'Ocupació corresponent, mitjançant el compte justificatiu de la despesa realitzada, que contindrà la documentació següent:  
1. Informe de fi d'obra o servici, en model normalitzat.   
2. Memòria de l'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts, amb especial referència a l'ocupació, incloent-hi un model normalitzat.  
3. Una memòria econòmica justificativa del cost de les activitats realitzades mitjançant el certificat de despesa final, en model normalitzat, subscrit pel secretari de la corporació local, que contindrà la relació dels treballadors contractats així com el cost salarial detallat de cada un, podrà presentar-se a través de l'aplicació informàtica SIDEC que entregarà el SERVEF als beneficiaris de les ajudes. Si és el cas, caldrà adjuntar-hi el justificant del reintegrament dels fons no utilitzats.  
4. Una relació detallada d'altres ingressos o subvencions que hagen finançat l'activitat subvencionada amb indicació del concepte, l'import, i la procedència, o si és el cas, una declaració del responsable de l'entitat de no haver percebut altres ingressos que financen l'activitat subvencionada.  
En cas de reintegrament, s'identificarà necessàriament amb claredat, l'entitat beneficiària i la denominació de les obres o servicis en què es va contractar treballadors desocupats, a l'efecte de les subvencions atorgades.  
L'esmentada documentació podrà presentar-se, si és el cas, a través de registre telemàtic.  
No podran concedir-se altres ajudes en el mateix exercici ni en exercicis posteriors fins que no s'haja procedit al reintegrament dels fons no utilitzats.  
Article 16. Seguiment i control de les ajudes  
1. Correspondrà a la Direcció General del SERVEF, per si mateixa o a través de les direccions territorials d'Ocupació del SERVEF, dur a terme la funció de control de les subvencions concedides, així com l'avaluació i el seguiment dels programes regulats en aquesta ordre.  
2. Per a la realització d'aquestes funcions s'utilitzaran tots els mitjans que estiguen a disposició del SERVEF, fins i tot la contractació amb tercers i la col·laboració, en el marc que siga procedent, amb la Inspecció de Treball i Seguretat Social.  
3. A l'efecte de difusió pública, les obres i/o els servicis que es realitzen basant-se en aquesta ordre hauran de ser identificats convenientment per cada municipi o entitat, d'acord amb les característiques de l'actuació, de manera que en les obres o els servicis conste, de manera expressa, la col·laboració del SERVEF.   
Així mateix, seran objecte de publicitat les actuacions d'acord amb el que disposa el Reglament de la Comissió 1.159/2000, de 30 de maig (DOCE L 130, de 31 de maig de 2000), sobre informació i publicació de les intervencions cofinançades pels Fons Estructurals.  
4. El beneficiari estarà obligat a sotmetre's a les actuacions de control financer de la Intervenció General. A aquests efectes haurà de disposar dels llibres comptables, els registres diligenciats i la resta de documents auditats com cal en els termes exigits per la legislació mercantil i sectorial aplicable al beneficiari en cada cas. Així mateix, estarà obligat a conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control. De la mateixa manera, el beneficiari haurà de complir amb l'obligació de col·laboració amb el control financer de conformitat amb el que disposa l'article 46 de la Llei 38/2003, de 17 de novembre, General de Subvencions.  
5. En la concessió de futures ajudes de programes de foment d'ocupació com el regulat per la present ordre es tindrà en compte el grau de compliment de les actuacions programades.  
Article 17. Concurrència de subvencions  
L'import de les ajudes o les subvencions previstes en la present ordre no podrà ser, en cap cas, d'una quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, nacionals o internacionals, supere el cost de la contractació dels treballadors subvencionats, incloses les cotitzacions a la Seguretat Social.   
Article 18. Modificació de la subvenció i incompliment i reintegrament de les subvencions concedides  
1. Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
L'incompliment pel beneficiari de qualsevol dels requisits, les condicions i la resta de circumstàncies que van donar lloc a l'atorgament de la subvenció, la variació de la finalitat de l'actuació o la falta de justificació d'aquesta, així com la concurrència d'altres causes arreplegades per l'article 37 de la Llei 38/2003, de 27 de novembre, General de Subvencions, donarà lloc a la incoació, per l'òrgan competent per a la concessió de les ajudes, del corresponent expedient, que podrà finalitzar, si és el cas, amb la resolució de la subvenció i l'obligació de reintegrar les ajudes percebudes i els interessos de demora des del moment del pagament de la subvenció. La tramitació del procediment s'ajustarà al que preveuen els articles 41 a 43 de l'esmentada Llei General de Subvencions.  
2. A més de les causes d'invalidesa de la resolució de concessió, arrepleguades en l'article 36 de la Llei General de Subvencions, donaran lloc a l'obligació de reintegrar, totalment o parcialment, les quantitats percebudes, així com l'exigència de l'interés de demora des de la data del pagament de la subvenció fins que s'acorde la procedència del reintegrament d'aquesta, els casos previstos en l'article 37 de l'esmentada llei i de conformitat amb el que estableixen els articles 91, 92 i 93 del Reial Decret 887/2006.  
3. El que disposa el paràgraf precedent s'aplicarà sense perjuí de la possible qualificació dels fets com a infracció administrativa i la incoació del corresponent procediment sancionador, de conformitat amb el que disposen els articles 52 i següents de l'esmentada Llei General de Subvencions, i el títol IV del Reial Decret 887/2006.  
4. El procediment de reintegrament de subvencions es regirà pel que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; i pel que disposa el títol II capítol II de la Llei General de Subvencions.   
Article 19. Avaluació de les actuacions subvencionades  
L'entitat beneficiària queda obligada a facilitar tota la informació que siga necessària i en la forma que determine la Direcció General del SERVEF a fi de realitzar l'avaluació dels objectius aconseguits com a conseqüència de les activitats subvencionades.  
En el tercer trimestre de cada any el SERVEF avaluarà l'eficàcia del programa regulat en aquesta ordre, en els termes que determine la Direcció General del SERVEF.  
DISPOSICIONS ADDICIONALS  
Primera  
La present convocatòria queda condicionada a l'existència en els pressupostos econòmics de l'any 2007, de crèdit adequat i suficient per a això. A aquest efecte, s'haurà de publicar en el Diari Oficial de la Generalitat la resolució de la secretària autonòmica d'Ocupació, directora general del SERVEF, per la qual es donarà publicitat a les línies de crèdit i a l'import global màxim destinat a la concessió de les ajudes previstes en la present disposició. Per tant, s'entendrà que el termini màxim per a resoldre i notificar la resolució procedent a què es refereix l'article 11.2, començarà a comptar des de la data de publicació d'aquesta resolució.  
Segona  
Els models normalitzats als quals s'al·ludeix en la present ordre es troben a disposició de les entitats sol·licitants en l'adreça d'Internet "http://www.servef.es", així com en les direccions territorials d'Ocupació del SERVEF.  
Tercera  
En el cas que els documents exigits ja estigueren en poder de qualsevol òrgan de l'administració actuant, el sol·licitant podrà acollir-se al que estableix l'apartat f) de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data, l'òrgan o la dependència a què van ser dirigits, la identificació del procediment en què obren i que no hagen transcorregut més de cinc anys des de la finalització del procediment a què corresponguen.   
En els supòsits d'impossibilitat material d'obtenir el document, l'òrgan competent podrà requerir al sol·licitant que el presente o, si no és possible, que acredite per altres mitjans els requisits a què es refereix el document amb anterioritat a la formulació de la proposta de resolució.  
Quarta  
Les ajudes que es concedisquen a l'empara de la present ordre tindran la consideració de subvencions públiques, i es regiran en allò no disposat per aquesta, pels preceptes en vigor del Text Refós de la Llei d'Hisenda Pública de la Generalitat i pels preceptes de caràcter bàsic de la Llei 38/2003, de 17 de novembre, General de Subvencions, de conformitat amb el que disposa l'apartat primer de la disposició final primera d'aquesta, així com pels preceptes de caràcter bàsic del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.   
DISPOSICIONS FINALS  
Primera  
Es faculta la directora general del SERVEF per a dictar les instruccions i adoptar les mesures que considere oportunes per al desplegament i l'aplicació de la present ordre, així com per a regular la intervenció dels agents socials més representatius a l'efecte del que disposa aquesta a través dels òrgans de participació que es determinen, i s'hi delega la competència per a l'ampliació dels terminis de presentació de justificacions, siguen d'inici de les activitats o siguen de despeses, amb caràcter excepcional, quan concórreguen circumstàncies motivades com cal que impossibiliten la presentació de la justificació en els terminis assenyalats.  
Segona  
La present ordre entrarà en vigor l'endemà de la publicació en el Diari Oficial de la Generalitat.  
Tercera  
Contra el present acte, que esgota la via administrativa, podrà interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació, sense perjuí de la possibilitat que els interessats puguen exercir-ne, si és el cas, qualsevol altre que consideren procedent. Quan l'administració local interessada interpose un recurs contenciós administratiu, podrà efectuar un requeriment previ, davant de l'òrgan competent en el termini de dos mesos que es computaran a partir de l'endemà de la publicació. Tot això, d'acord amb el que estableixen els articles 10.1.a), 44 i 46.1 i 46.6 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 26 de desembre de 2006.  
El conseller d'Economia, Hisenda i Ocupació,  
GERARDO CAMPS DEVESA  
ANNEX  
Relació municipis de zones d'interior   
El Comtat  
Agres  
Alcocer de Planes  
Alcoleja  
Alfafara  
Almudaina  
Alqueria d'Asnar, l'  
Balones  
Benasau  
Beniarrés  
Benilloba  
Benillup  
Benimarfull  
Benimassot  
Cocentaina  
Facheca  
Famorca  
Gaianes  
Gorga  
Millena  
Muro de Alcoy  
Orxa, l'  
Planes  
Quatretondeta   
Tollos   
L'Alt Vinalopó  
Beneixama  
Biar  
Camp de Mirra, el  
Cañada  
Salinas  
Sax  
Villena  
L'Alcoià   
Alcoi  
Banyeres de Mariola  
Benifallim  
Castalla  
Ibi  
Onil  
Penàguila  
Tibi  
El Vinalopó Mitjà  
Algueña  
Aspe  
Elda  
Fondó de les Neus, el  
Hondón de los Frailes  
Monforte del Cid  
Monòver  
Novelda  
Petrer  
Pinós, el  
Romana, la   
El Baix Segura-Interior  
Albatera  
Algorfa  
Almoradí  
Benejúzar  
Benferri  
Benijófar  
Bigastro  
Callosa de Segura  
Catral  
Cox  
Daya Nueva  
Daya Vieja  
Dolores  
Formentera del Segura  
Granja de Rocamora  
Jacarilla  
Los Montesinos   
Orihuela  
Rafal  
Redován  
Rojales  
San Fulgencio  
San Isidro  
San Miguel de Salinas  
L'Alcalatén  
Alcora, l'  
Atzeneta del Maestrat  
Benafigos  
Costur  
Figueroles  
Lucena del Cid  
Useres, les  
Vistabella del Maestrazgo  
Xodos  
L'Alt Maestrat  
Albocàsser  
Ares del Maestre  
Benasal  
Catí  
Culla  
Tírig  
Torre d'en Besora, la  
Vilar de Canes  
Vilafranca  
L'Alt Millars  
Arañuel  
Argelita  
Ayódar  
Castillo de Villamalefa  
Cirat  
Cortes de Arenoso  
Espadilla  
Fanzara  
Fuente la Reina  
Fuentes de Ayódar  
Ludiente  
Montán  
Montanejos  
Puebla de Arenoso  
Toga  
Torralba del Pinar  
Torrechiva  
Vallat  
Villahermosa del Río  
Villamalur  
Villanueva de Viver  
Zucaina  
L'Alt Palància  
Algimia de Almonacid  
Almedíjar  
Altura  
Azuébar  
Barracas  
Bejís  
Benafer  
Castellnovo  
Caudiel  
Chóvar  
Gaibiel  
Geldo  
Higueras  
Jérica  
Matet  
Navajas  
Pavías  
Pina de Montalgrao  
Sacañet  
Segorbe  
Soneja  
Sot de Ferrer  
Teresa  
Torás  
El Toro  
Vall de Almonacid  
Viver  
El Baix Maestrat-Interior  
Càlig  
Canet lo Roig  
Castell de Cabres  
Cervera del Maestre  
Jana, la  
Pobla de Benifassà, la  
Rossell  
Salzadella, la  
Sant Jordi  
San Rafael del Río  
Sant Mateu  
Santa Magdalena de Pulpis  
Traiguera  
Xert  
Els Ports  
Castellfort  
Cinctorres  
Forcall  
Herbés  
Mata, la  
Morella  
Olocau del Rey  
Palanques  
Portell de Morella  
Todolella  
Vallibona  
Villores  
Zorita del Maestrazgo  
La Canal de Navarrés  
Anna  
Bicorp  
Bolbaite  
Chella  
Enguera  
Millares  
Navarrés  
Quesa  
La Foia de Bunyol  
Alborache  
Buñol  
Cheste  
Chiva  
Dos Aguas  
Godelleta  
Macastre  
Siete Aguas  
Yátova  
La Plana d'Utiel-Requena  
Camporrobles  
Caudete de las Fuentes  
Chera  
Fuenterrobles  
Requena  
Sinarcas  
Utiel  
Venta del Moro  
Villagordo del Cabriel  
El Racó d'Ademús  
Ademuz  
Casas Altas  
Casas Bajas  
Castielfabib  
Puebla de San Miguel  
Torrebaja  
Vallanca  
Els Serrans  
Alcublas  
Alpuente  
Andilla  
Aras de los Olmos  
Benagéber  
Bugarra  
Calles  
Chelva  
Chulilla  
Domeño  
Gestalgar  
Higueruelas  
Losa del Obispo  
Pedralba  
Sot de Chera  
Titaguas  
Tuéjar  
Villar del Arzobispo  
La Yesa  
La Vall d'Aiora-Cofrents  
Ayora  
Cofrentes  
Cortes de Pallás  
Jalance  
Jarafuel  
Teresa de Cofrentes  
Zarra   
El Camp del Túria  
Benaguasil  
Benisanó  
Bétera  
Casinos  
Eliana, l'  
Gátova  
Llíria  
Loriguilla  
Marines  
Náquera  
Olocau  
Pobla de Vallbona, la  
Riba-roja de Túria  
San Antonio de Benagéber  
Serra  
Vilamarxant  
La Ribera Alta  
Alberic  
Alcàntera de Xúquer  
Alcúdia, l'  
Alfarp  
Algemesí  
Alginet  
Alzira  
Antella  
Beneixida  
Benifaió  
Benimodo  
Benimuslem  
Carcaixent  
Càrcer  
Carlet  
Castelló de la Ribera  
Catadau  
Cotes  
Ènova, l'  
Gavarda  
Guadassuar  
Llombai  
Manuel  
Masalavés  
Montserrat  
Montroy  
Pobla Llarga, la  
Rafelguaraf  
Real de Montroi  
San Juan de Énova  
Sellent  
Senyera  
Sumacàrcer  
Tous  
Turís  
La Costera  
Alcúdia de Crespins, l'  
Barxeta  
Canals  
Cerdà  
Estubeny  
Font de la Figuera, la  
Genovés  
Granja de la Costera, la  
Xàtiva  
Llocnou d'en Fenollet  
Llanera de Ranes  
Llosa de Ranes, la  
Moixent  
Montesa  
Novetlè  
Rotglà i Corberà  
Torrella  
Vallada  
Vallés  
La Vall d'Albaida  
Agullent  
Albaida  
Alfarrasí  
Aielo de Malferit  
Atzeneta d'Albaida  
Aielo de Rugat  
Bèlgida  
Bellús  
Beniatjar  
Benicolet  
Benigánim  
Benissoda  
Benisuera  
Bocairent  
Bufali  
Carrícola  
Castelló de Rugat  
Quatretonda  
Fontanars dels Alforins  
Guadasequies  
Llutxent  
Montaverner  
Montichelvo  
Olleria, l'  
Ontinyent  
Otos  
Palomar, el   
Pinet  
Pobla del Duc, la  
Ráfol de Salem  
Rugat  
Salem  
Sempere  
Terrateig